open-index/open-wikipedia-markdown huggingface dataset:
கிம் ஜொங்-இல்

**கிம் ஜொங்-இல்** (கொரிய மொழி: 김정일, (பிறப்பு பெப்ரவரி 16, 1941 – 17 திசம்பர் 2011), கிம் என்பது குடும்பப் பெயர்) வட கொரியாவின் தலைவர் ஆவார். வட கொரியா நாட்டுத் தந்தையார் கிம் இல் சுங்கின் மூத்த மகன் ஆவார். வட கொரியா தேசிய பாதுகாப்பு ஆணையக்குழு, வட கொரிய மக்கள் இராணுவம் ஆகிய அமைப்புகளின் தலைவரும் வட கொரியா தொழிலாளரின் கட்சியின் பொதுச் செயலாளரும் ஆவார். 1994இல் கிம் இல் சுங்கின் இறப்புக்கு பிறகு கிம் ஜொங்-இல் பதவியில் ஏறினார்.

வட கொரியா அரசு கிம் ஜொங் இல் பற்றிய வெளியிட்ட சில தகவல்களும் வரலாற்றியலாளர்களுக்கு தெரிந்த தகவல்களும் இணங்கவில்லை. இதனால் கிம் ஜொங்-இல்லின் வாழ்க்கையில் நடந்த சில் நிகழ்வுகள் பற்றிய இன்று வரை சரியாக தெரியவில்லை.

## மேற்கோள்கள்

பகுப்பு:1941 பிறப்புகள்
பகுப்பு:2011 இறப்புகள்
பகுப்பு:வட கொரியா
லுசாக்கா

**லுசாக்கா** (Lusaka) சாம்பியாவின் தலைநகரமும் மிகப்பெரிய நகரமும் ஆகும். சாம்பியாவின் தெற்கு பகுதியில் 1300 மீட்டர் உயரத்தில் அமைந்த இந்நகரத்தில் 1,084,703 மக்கள் வசிக்கின்றனர். சாம்பியாவின் நாலு முக்கிய நெடுஞ்சாலைகள் இந்நகரத்திலிருந்து சாம்பியாவின் பல்வேறு பகுதிகளுக்கு செல்கின்றன.

பகுப்பு:சாம்பியா
பகுப்பு:ஆப்பிரிக்கத் தலைநகரங்கள்
ராஜ்யவர்தன் சிங் ரத்தோர்

**ராஜ்யவர்தன் சிங் ரத்தோர்** என்பவர் இந்திய துப்பாக்கி சுடு வீரரும், அரசியல்வாதியும் ஆவார். இவர் துப்பாக்கி சுடுதல் போட்டியில் வெள்ளிப் பதக்கத்தை ஏதன்சில் நடந்த 2004 கோடைக்கால ஒலிம்பிக் போட்டியில் வென்றார். இந்தியாவின் முதல் தனிநபர் வெள்ளிப் பதக்கமும், 2004 ஆண்டின் ஒரே பதக்கமும் இதுதான். இவர் இந்தியத் தரைப்படையில் பணியாற்றி 2013இல் ஓய்வு பெற்றார்.

இவர் பாரதிய ஜனதா கட்சியில் இணைந்து 2014 இந்தியப் பொதுத் தேர்தலில் போட்டியிட்டு வென்றார். நரேந்திர மோதியின் மத்திய அமைச்சரவையில் அருண் ஜெட்லிக்கு கீழுள்ள செய்தி மற்றும் ஒலிபரப்புத்துறை அமைச்சராக இருந்தார்.

இவர் மீண்டும் 2019 நாடாளுமன்ற மக்களவைத் தேர்தலில் தேர்தலில் போட்டியிட்டு வென்றார்.

## மேற்கோள்கள்


பகுப்பு:இந்திய ஒலிம்பிக் வீரர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அருச்சுனா விருது பெற்றவர்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
ஒலிம்பிக் போட்டிகளில் இந்தியா

இந்திய ஒலிம்பிக் சங்கம் 1927 ஆம் ஆண்டு அமைக்கப்பட்டது.  1928இல் இருந்து இந்தியா எல்லா போட்டிகளிலும் பங்கேற்றுள்ளது.  இதுவரை மொத்தம் 25 பதக்கங்களைப் பெற்றுள்ளது.  இவற்றுள் 10 தங்கப் பதக்கங்களும் 4 வெள்ளிப் பதக்கங்களும், 11 வெண்கலப் பதக்கங்களும் பெற்றுள்ளது.

## இந்திய தனியாட்கள் வென்ற பதக்கங்கள்
*  2020 - தங்கம் - ஈட்டி எறிதல் - நீரஜ் சோப்ரா
* 2020 - வெள்ளி - பாரம் தூக்குதல் - சைக்கோம் மீராபாய் சானு 
* 2020 - வெள்ளி - மற்போர் - ரவி குமார் தாகியா 
* 2020 - வெண்கலம் - இறகுப்பந்தாட்டம் - பி.வி. சிந்து 
* 2020 - வெண்கலம் - குத்துச்சண்டை - லவ்லினா போர்கோஹெய்ன் 
* 2020 -  வெண்கலம் -குத்துச்சண்டை - பஜ்ரங் புனியா
* 2008 - தங்கம் - குறி பார்த்துச் சுடுதல் - அபினவ் பிந்திரா
* 2008 - வெண்கலம் - மற்போர் - சுசீல் குமார்
* 2008 - வெண்கலம் -குத்துச்சண்டை - விஜேந்தர் குமார் 
* 2004 - வெள்ளி - குறி பார்த்துச் சுடுதல் - ராஜ்யவர்தன் சிங் ரத்தோர்
* 2000 - வெண்கலம் - பாரம்தூக்கல் - கர்னம் மல்லேஸ்வரி
* 1996 - வெண்கலம் - டென்னிஸ் - லியாண்டர் பயஸ்  
* 1952 - வெண்கலம் - மற்போர் - காசாபா தாதாசாகேப் சாதவ்

இது தவிர குடியேற்றக்கால ஆங்கிலேயர் :en:Norman Pritchard இந்தியா சார்பாக 1900 போட்டியில் பங்குபற்றி இரு வெள்ளிப் பதக்கங்கள் பெற்றார்.  இருப்பினும் அவரின் பதக்கத்தை மொத்த எண்ணிக்கையில் கணிக்கிடுவது பற்றி கருத்து வேறுடுபாடுகள் உள்ளன.

## இந்திய [[வளைதடிப் பந்தாட்டம்|வளைதடிப் பந்தாட்ட]] குழு வென்ற பதக்கங்கள்
* 2020 - வெண்கலம் 
* 1980 - தங்கம்
* 1972 - வெண்கலம்
* 1968 - வெண்கலம்
* 1964 - தங்கம் 
* 1960 - வெள்ளி
* 1956 - தங்கம் 
* 1952 - தங்கம்
* 1948 - தங்கம் 
* 1936 - தங்கம்
* 1932 - தங்கம்
* 1928 - தங்கம்

## 2008 ஒலிம்பிக்கில் இந்தியா

*முதன்மைக் கட்டுரை: [[2008 ஒலிம்பிக்கில் இந்தியா]]*
## 2020 ஒலிம்பிக்கில் இந்தியா

## இவற்றையும் பார்க்க
* மிட்டால் வெற்றிவீரர் அறக்கட்டளை

## வெளி இணைப்புகள்
* India at the Olympics
* olympicgoldquest 
* How India Can Close Olympic Gap with China

## மேற்கோள்கள்
ஜோர்தானின் முதலாம் அப்துல்லா

**சேர் முதலாம் அப்துல்லா பின் அல்-உசேன்** (*Sir Abdullah I bin al-Hussein*; (1882 - ஜூலை 20, 1951) ஜோர்தான் நாட்டின் மன்னராக 1949 முதல் 1951 வரை இருந்தவர். இவர் பிரித்தானிய ஆட்சியின் கீழ் இருந்த டிரான்ஸ்ஜோர்தானின் அமீர் ஆக (1921-1946) இருந்து பின்னர் மே 25, 1946 முதல் 1949 வரை அதன் மன்னராகவும் இருந்தார்.  1949 முதல் இறக்கும் வரை (1951) விடுதலை பெற்ற ஜோர்தானின் மன்னராக இருந்தார். இவர் ஜோர்தான் நாட்டை அமைத்த சிற்பி எனப் போற்றப்படுகிறார். ஏசமைட்டு வம்சத்தின் அரச குடும்பத்தின் உறுப்பினராவார். இவர் முகம்மதுவின் நேரடித் தலைமுறையில் 38-ஆவது வழித்தோன்றலுமாவார்.

## படுகொலை
ஜூலை 20, 1951 இல் அப்துல்லா, ஜெருசலேம் நகரில் உள்ள அல் அக்சா மசூதியில் வெள்ளிக்கிழமை ஆராத்ஹனையில் கலந்து கொள்ளச் சென்றிருந்தபோது 21 அகவையுடைய "முஸ்தபா ஊஷோ" என்ற பாலஸ்தீன இளைஞன் ஒருவனால் சுட்டுக் கொலை செய்யப்பட்டார். இந்நிகழ்வுக்கு முன்னர் ஜூலை 16 இல் லெபனானின் முன்னாள் பிரதமார் "ரியாட் அஸ்-சோல் அம்மான் நகரில் படுகொலை செய்யப்பட்டார். இதனை அடுத்து லெபனானுக்கும் இஸ்ரேலுக்கும் இடையில் அமைதி ஒப்பந்தம் ஏற்படவிருக்கிறது என்ற வதந்தி பரவியிருந்தது.

அப்துல்லா கொல்லப்பட்டதை அடுத்து அவரது மகன் தலால் மன்னராக முடி சூடினார். தலால் சுகவீனமாக இருந்ததன் காரணமாக அவரது மகன் இளவரசர் உசேன் (மன்னர் உசேன்) தனது 17வது வயதில் நாட்டின் ஆட்சிப் பொறுப்பை ஏற்றிருந்தார்.

## மேற்கோள்கள்

பகுப்பு:ஜோர்தானிய மன்னர்கள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:1882 பிறப்புகள்
பகுப்பு:1951 இறப்புகள்


## வெளி இணைப்புகள்
* https://geneall.net/en/name/527299/abdullah-i-king-of-jordan/
குருத்தாஸ் பூங்கா

**குருத்தாஸ் பூங்கா** {*Grūtas Park*) என்பது, முன்னாள் சோவியத் குடியரசான லித்துவேனியாவில் உள்ள ஒரு சிலைகள் பூங்கா ஆகும். இங்கே சோவியத் காலச் சிலைகளும், அக்காலக் கொள்கை சார்ந்த எச்சங்களும் காட்சிக்கு வைக்கப்பட்டுள்ளன. இப் பூங்கா லித்துவேனியத் தொழில் அதிபரான வில்லியுமாஸ் மலினவுஸ்காஸ் (Viliumas Malinauskas) என்பவரால், துருஸ்கினின்காய் (Druskininkai) என்னும் லித்துவேனிய நகருக்கு அண்மையில், அவரது சொந்தச் செலவில் நிறுவப்பட்டது. இது அதிகாரபூர்வமற்ற முறையில் *ஸ்டாலின் உலகம்* என அழைக்கப்படுகின்றது.

சோவியத் ஒன்றியத்தின் வீழ்ச்சிக்குப் பின் 1990 இல் லித்துவேனியா விடுதலை பெற்றபோது, சோவியத் காலச் சிலைகள் அனைத்தும் அகற்றப்பட்டு வெவ்வேறு இடங்களில் வீசப்பட்டிருந்தன. இச் சிலைகளை வைத்து ஒரு அருங்காட்சியகத்தை நிறுவுவதற்காக அவற்றைத் தன்னிடம் கையளிக்கும்படி *மலினவுஸ்காஸ்* லித்துவேனிய அதிகாரிகளிடம் வேண்டுகோள் விடுத்தார். 

இப்பூங்கா சுக்கிஜா தேசியப் பூங்காவின் (Dzūkija National Park) ஈரநிலப் பகுதியில் நிறுவப்பட்டுள்ளது. இப் பூங்காவின் பல அம்சங்கள் குலாக் சிறை முகாமின் மரப் பாதைகள், காவல் கோபுரங்கள், பாதுகாப்பு வேலிகள் போன்ற அம்சங்களின் மீளுருவாக்கம் ஆகும். இப் பூங்காவில் வஞ்சப் புகழ்ச்சித் தந்திரங்கள் நிறையவே உண்டு. இது மக்களுக்கு வேடிக்கையாக அமைவது மட்டுமன்றித் தகவல்களை அளிப்பதாகவும் அமைந்துள்ளது. துன்பந் தருகின்ற பல விடயங்களையும் நினைவுக்குக் கொண்டுவரும் இந் நிறுவனம் பல கடுமையான எதிர்ப்புக்களைச் சந்தித்து வருவது மட்டுமன்றி, இன்றும் இதன் இருப்பு சர்ச்சைக்கு உரியதாகவே உள்ளது. முன்னர் திட்டமிடப்பட்ட பல அம்சங்கள் அனுமதி கிடைக்காததால் கைவிடப்பட்டன. பார்வையாளர்களை குலாக் பாணித் தொடர் வண்டியில் ஏற்றிச் செல்வது, உணவுச் சாலைகளில் குலாக் பாணி உணவுகளைப் பரிமாறுவது என்பன இவ்வாறு கைவிடப்பட்டவற்றுள் சிலவாகும். 

இப் பூங்காவில், விளையாட்டுத் திடல்கள், சிறிய விலங்கினக் காட்சிச்சாலை, உணவுச் சாலைகள் என்பனவும் அமைக்கப்பட்டுள்ளன. இவை அனைத்துமே சோவியத் காலத்தின் நினைவு எச்சங்களைக் கொண்டவையாக உள்ளன.

## காட்சிப் பொருட்கள்
இங்குள்ள காட்சிப்பொருட்கள் வெவ்வேறு செல்வாக்கு எல்லைகள் தொடர்பில் ஒழுங்குபடுத்தப்பட்டுள்ளன. ஒவ்வொரு சிலைக்கும் ஒரு தகவல் பலகை உண்டு. இதில் அவை பற்றிய சிறு வரலாற்று விளக்கம் தரப்பட்டுள்ளது. இங்குள்ள சிலைகளில், கார்ல் மார்க்சினது தவிர்ந்த ஏனைய எல்லாச் சிலைகளும் லித்துவேனியாவைச் சோவியத் ஆக்கிரமித்ததில் செல்வாக்குச் செலுத்தியோருடையவை ஆகும். இங்கே, 46 வெவ்வேறு சிற்பிகளால் செய்யப்பட்ட 86 சிலைகள் உள்ளன. காட்சிப்பொருட்கள் பின்வரும் செல்வாக்கு எல்லைகளாகப் பகுக்கப்பட்டுள்ளன:

### சர்வாதிகாரம்
* விளாடிமிர் லெனின்
* ஜோசெப் ஸ்டாலின்
* கார்ல் மார்க்ஸ்

### பயங்கரவாதம்
* பீலிக்ஸ் செர்சிங்க்ஸ்கி, செம் பயங்கரவாத அமைப்பாளர்.
* எம். கொஸ்லோவ்ஸ்கி, சோவியத் விசாரணைக் குழுத் தலைவர்.
* சிக்மாஸ் அலெக்சா-அன்குவாரியேட்டிஸ், லித்துவேனியப் பொதுவுடைமைக் கட்சியின் நிறுவனர்களில் ஒருவர்.
* வின்காஸ் மிக்கேவிசியஸ்-கப்சுக்காஸ், லித்துவேனியாவில் செம் பயங்கரவாத அமைப்பாளர்களில் ஒருவர்.
* பிரானாஸ் எய்டுக்கேவிசியஸ், லித்துவேனிய மற்றும் பெலாரசிய சமூக ஜனநாயகத் தொழிலாளர் கட்சியின் நிறுவனர். இதுவே பின்னர் லித்துவேனிய மற்றும் பெலாரசியப் பொதுவுடைமைக் கட்சி ஆனது. 

பகுப்பு:சோவியத் ஒன்றியம்

பகுப்பு:பூங்காக்கள்
பகுப்பு:லித்துவேனியா
பகுப்பு:நினைவகங்கள்
பாலசேகரன்

**பாலசேகரன்**, ஒரு தென்னிந்தியத் திரைப்பட இயக்குநர் ஆவார். தமிழ், தெலுங்கு மொழித் திரைப்படங்களை இயக்கி உள்ளார். தனியாகத் திரைப்படங்களை இயக்கத் தொடங்கும் முன் கே. பாலச்சந்தரிடம் உதவி இயக்குநராகப் பணியாற்றினார்.

## இயக்கிய திரைப்படங்கள்
* *[[லவ் டுடே]]*
* *[[துள்ளித் திரிந்த காலம்]]*
* *பிரியமான நீக்கு*
* *சிநேகமந்தே இதேரா*
* *அம்மாயி பாகுந்தி* 
* *[[ஆர்யா (திரைப்படம்)]]*
* விநாயகன் (படப்பிடிப்பில்)

## வெளி இணைப்புகள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பேரரசு (திரைப்பட இயக்குநர்)

**பேரரசு**, தமிழ்த் திரைப்பட இயக்குநர் ஆவார். பிறந்த ஊர் - நாட்டரசன்கோட்டை. ஆட்டம், பாட்டம், சண்டை, பாசம், நகைச்சுவை, அதிரடி வசனங்கள் என்று மசாலா திரைப்படங்கள் தருவதற்காக இவர் அறியப்படுகிறார். இவரது படப் பெயர்கள் அனைத்தும் ஊர்ப் பெயர்களைக் கொண்டிருக்கின்றன. தான் இயக்கும் படங்களில் சிறு வேடங்களில் தோன்றி நடிக்கவும் பாடல்கள் எழுதவும் செய்கிறார்.

## இயக்கிய திரைப்படங்கள்

* *[[திருப்பாச்சி]]* (2005)
* *[[சிவகாசி]]* (2005)
* *[[திருப்பதி]]* (2006)
* *[[தர்மபுரி]]* (2006)
* *[[பழனி]]* (2008)
* *[[திருவண்ணாமலை]]*

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1967 பிறப்புகள்
கருத்தோவியம்

[thumb|right|[சிரித்திரன்]]
**கருத்தோவியம்** அல்லது **கேலிச் சித்திரம்** (*cartoon*) என்பது நகைச்சுவையைத் தூண்டும் வண்ணம் வரையப்படும் ஓவியம் ஆகும். பல சொற்களில் தலையங்கம் எழுதி உணர்த்த முடியாத கருத்துக்களை கருத்துப் படங்கள் எளிதாக உணர்த்துகின்றன. சமுதாயம், சமயம், அரசியல், பொருளாதாரத் துறைகளில் உள்ள குறைகளை நகைச்சுவையுடன் உணர்த்தும்படி கேலிப்படங்கள் அமைகின்றன. தமிழில் ஆனந்த விகடன், குமுதம், தினமணி போன்ற இதழ்களில் கேலிச் சித்திரங்கள் வெளி வருகின்றன. ஈழத்தில் சிரித்திரன் இதழில் வெளிவந்த கேலிச் சித்திரங்கள் புகழ் பெற்றவை.

## சொற்பிறப்பியல்
இத்தாலி மொழியில் *Cartoon* என்பது கெட்டியான காகிதத்தைக் குறிக்கும். கெட்டியான காகிதங்களில் தான் அப்போது அங்கே ஓவியங்கள் வரைவார்கள். 1921 ஆம் ஆண்டில் பிரிட்டனின் புதிய பாராளுமன்றக் கட்டடத்தை அலங்கரிக்க ஓவியர்களிடையே போட்டி ஒன்று நடத்தப்பட்டது. அந்தப் போட்டிக்காக (கெட்டியான காகிதங்களில்) வரையப்பட்ட பல ஓவியங்கள் நிராகரிக்கப்பட்டன. கேலிச் சித்திரங்கள் போன்று இருந்த நிராகரிக்கப்பட்ட சில ஓவியங்களை பஞ்ச் என்ற பத்திரிகை ஒன்றில் பஞ்ச் Cartoon என்ற தலைப்பில் ஒவ்வொன்றாகப் பிரசித்தி பெற்றது. காலப் போக்கில் இவ்வித கேலிச்சித்திரங்களுக்கு Cartoon என்ற பெயரில் நிலைத்து விட்டது.

## நோக்கம்
கருத்தோவியங்கள் அதிகமாக சில மனிதர்களை, அவர்களின் கொள்கைகளைக் கேலி செய்யும் விதமாக வரையப்படுகின்றன. குறிப்பாக கேலி செய்யப்படுபவர்கள் படங்களை நகைச்சுவையுணர்வுடன் அவர்களின் உருவம் அனைவரும் அறியும் வழியில் வரையப்படுகிறது. இந்தக் கேலிச் சித்திரங்கள் பிறர் மனத்தைப் புண்படுத்தாத வழியில் வரையப்படுகிறது. வரையப்படும் படங்கள் உண்மையின் அடிப்படையிலும், மக்களுக்கு சில செய்திகளைக் கூறும் வகையில் அதே சமயம் சிந்திக்க வைக்கும் வகையில் வரையப்படுகிறது.

## தமிழ்நாட்டின் முதல் கருத்துப்படம்
தமிழ்நாட்டில் முதன்முதலாக கருத்துப்படங்களை வெளியிட்டவர் மகாகவி சுப்பிரமணிய பாரதியார் தான். இவர் ஆங்கிலேயர் ஆட்சியின் குறைகளை “இந்தியா” எனும் இதழில் கேலிச்சித்திரங்களின் மூலம் வெளியிட்டார்.

## இவற்றையும் பார்க்கவும்
* வரைகதை

## மேற்கோள்கள்


பகுப்பு:கலை வகைகள்
பகுப்பு:திரைப்படம் மற்றும் காணொளி சொல்லியல்
பகுப்பு:திரைப்பட வகைகள்
மிஷ்கின்

**மிசுகின்** (*Misskin*) தமிழ்த் திரைப்படத் தயாரிப்பாளரும், இயக்குநரும், நடிகரும், திரைக்கதை எழுத்தாளரும், பாடகரும், இசையமைப்பாளரும் ஆவார். எளிய கதைகள், காட்சி அமைப்புகளுக்காக அறியப்படுகிறார். உருசிய கதையொன்றில் வரும் கதாபாத்திரமான மிசுகின் என்ற பெயரை தனக்கு சூட்டிக் கொண்டார்.

## திரைப்படத்துறை

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:இந்தியத் திரைப்பட இயக்குநர்கள்
ஜெய்

**ஜெய்** (*Jai*, பிறப்பு: ஏப்ரல் 6, 
1984) ஒரு தமிழ்த் திரைப்பட நடிகர். இவர் பாடகர் தேவாவின் தம்பி சம்பத்தின் மகன் ஆவார்.

ஆனந்த விகடனுக்கு அளித்த பேட்டியில், அவர் இசுலாம் மார்க்கத்தை ஏற்றதாகவும், ஏழு ஆண்டுகளாக அதை பின்பற்றி வருகிறார் என்றும், எதிர்காலத்தில் தனது பெயரை அஜீஷ் ஜெய் என்று மாற்ற நினைப்பதாகவும் கூறினார்.

## நடித்துள்ள திரைப்படங்கள்

## மேற்கோள்கள்

## வெளி இணைப்பு
* 

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:இந்திய முஸ்லிம்கள்
பகுப்பு:தமிழ் முசுலிம் நபர்கள்
ஜேம்ஸ் வசந்தன்

**ஜேம்ஸ் வசந்தன்** (பிறப்பு: அக்டோபர் 1) என்பவர் ஒரு தமிழ்த் திரைப்பட இசையமைப்பாளரும், இயக்குநரும், தொலைக்காட்சி நிகழ்ச்சித் தொகுப்பாளரும் ஆவார். இவர் திருச்சிராப்பள்ளியில் பிறந்து வளர்ந்தவர் ஆவார். திரைப்படங்களுக்கு இசையமைக்கத் தொடங்கும் முன் பத்தாண்டுகளுக்கும் மேலாக சன் தொலைக்காட்சி, விஜய் தொலைக்காட்சி, மக்கள் தொலைக்காட்சி முதலியவற்றில் நிகழ்ச்சித் தொகுப்பாளராகப் பணியாற்றி உள்ளார்.

## திரைப்படவியல்
;இசையமைப்பாளராக

;பாடலாசிரியராக

;பாடகராக

### இயக்குநராக
* ஓ அந்த நாட்கள்

## மேற்கோள்கள்

பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:திருச்சிராப்பள்ளி இசைக்கலைஞர்கள்
நரேன்

**நரேன்** (Narain, பிறப்பு: அக்டோபர் 7, 1979; இயற்பெயர் - சுனில் குமார்) மலையாளம் மற்றும் தமிழ்த் திரைப்பட நடிகர் ஆவார். இவர் 2006 ஆம் ஆண்டு வெளிவந்த சித்திரம் பேசுதடி என்னும் தமிழ்த் திரைப்படத்தின் மூலம் பிரபலமானவர். அதனை தொடர்ந்து நெஞ்சிருக்கும் வரை, பள்ளிக்கூடம், அஞ்சாதே போன்ற பல திரைப்படங்களில் நடித்துள்ளார்.

2008 ஆம் ஆண்டில் இவர்  இளைஞர் சார்ந்த மலையாளத் திரைப்படமான மின்னாமினிக்கூட்டம் படத்தில் நடித்தார். இவர் 20 எண்ணிக்கைக்கும் மேற்பட்ட மலையாள படங்களில் நடித்துள்ளார்.

## தமிழ்த் திரைப்படங்கள்

## மலையாளத் திரைப்படங்கள்

## மேற்கோள்கள்


## வெளி இணைப்புகள்

* 
* நரேனின் இணையத்தளம் 
* 
* கத்துக்குட்டி இணையத்தளம் 
* 

பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
பகுப்பு:1979 பிறப்புகள்
சேகர் கம்முலா

**சேகர் கம்முலா**, (Shekar Kammula ; தெலுங்கு - శేఖర్ కమ్ముల) தெலுங்குத் திரைப்பட இயக்குநர், தயாரிப்பாளர் ஆவார். எளிய, இனிய கதைகளுக்காக அறியப்படுகிறார். ஐக்கிய அமெரிக்காவில் தகவல் தொழில்நுட்பத்தில் உயர்கல்வி பயின்றுள்ளார்.

## இயக்கிய திரைப்படங்கள்
* *டாலர் டிரீம்ஸ்*
* *ஆன்ந்த்* (2004)
* *[[கோதாவரி (திரைப்படம்)|கோதாவரி]]* (2006)
* *ஹேப்பி டேய்ஸ்* (2007)
* *ஆவக்காயா பிரியாணி* (2008) - உருவாக்கத்தில் உள்ளது. கதைத் தலைவனாகவும் நடிக்கிறார்.

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
வீடு பரிசோதனை

வீடு பரிசோதனை என்பது ஒரு வீட்டின் நிலைமையை அல்லது தகுதியை புறவய நோக்கில் பரிசோதித்து மதிப்பீடு செய்வதாகும்.  இது பொதுவாக ஒரு விற்கப்படும் பொழுது வாங்குபர் சார்பாக்க துறைசார் வல்லுனர் மேற்கொள்ளும் பரிசோனையும் மதிப்பீடும் ஆகும்.

## பரிசோதிக்கப்படும் பிரிவுகள்
* கட்டுமானம் (Structure)
:* Footings
:* அடித்தளம் (foundation)
:* தரை, தளம் (floor)
:* சுவர் (wall)
:* கூரை (roof)
* வெளிப்புறம்
:* பீலி (gutter), downspouts
:* கதவு, சாளரம் (ஜன்னல்) நேர்த்தி
:* சுவர் மேற்பரப்பு
:* திண்ணை, மாடி முகப்பு, நுழைவாசல், 
:* நடைபாதை, drieway, நிலத்தோற்றம்
* மின்னியல்
:* Service Entrance Cable
:* Service Box
:* System Grounding
:* Service Panel
* Heating
:* Furnance
* Cooling/Heat pumps (Air Conditioning)
* காப்பு காவல் (insulation)
* குழாய்வேலை - Plumbing
* உள்புறம்

## மேற்கோள்கள்

பகுப்பு:வீடு
றியல்விஎன்சி

**றியல்விஎன்சி** (தமிழக வழக்கு:*ரியல் விஎன்சி*) மெய்நிகர் வலையமைப்பூடான கணினி ஓர் கணினியில் இருந்து பிறிதோர் கணினியைத் தானியக்க முறையூடாகக் கையாளும் மென்பொருள் ஆகும். ஆரம்பத்தில் அமெரிக்க பெல் ஆய்வுகூடத்தூடாக உருவாக்கப்பட்ட அதே நிரலாக்கர்களூடான றியல்விஎன்சி நிறுவனத்தில் ஊடாக உருவாக்கப்பட்டதாகும். றியல்விஎன்சி விண்டோஸ் மற்றும் ஆப்பிள் மாக் ஓஸ் எக்ஸ் (எண்டபிறைஸ் பதிப்பு மாத்திரம்) மற்றும் யுனிக்ஸ் மாதிரியான இயங்குதளத்தில் (இலவச மற்றும் எண்டபிறைஸ்) றியல்விஎன்சி கிளையண்ட் ஜாவா இல் இயங்கக்கூடியது. 

றியல்விஎன்சி மூன்று பதிப்புக்களாகக் கிடைக்கின்றது.
# பிரத்தியேகப் பதிப்பு: விண்டோஸ் இயங்குதளத்தில் மாத்திரம் இயங்கும் வணிகரீதியான பதிப்பு 
# எண்டபிறைஸ் பதிப்பு: வணிகரீதியான பதிப்பு எண்டபிறைஸ் பதிப்பு
# இலவசப் பதிப்பில் இதன் மூலநிரலைப் பெற்றுக் கம்பைல் பண்ணுதல் வேண்டும்.

இதன் பிந்தைய பதிப்பான 4.4 ஆனது அரட்டை மற்றும் புறொக்சி சேவர்களை ஆதரிக்கின்றது. 

## விசைப்பலகைக் குறுக்குவழிகள்
பயனர்கள் F8 ஐ அழுத்துவதன் மூலம் விருப்பத் தேர்வுகளைப் பெறலாம். இதில் முழுத்திரைக்கான தேர்வுகளும் உண்டு, றியல்விஎன்சி போட் 5900 ஐ பொதுவாக உபயோகிக்கின்றது.

## உதாரணங்கள்
தொலைதூர நிர்வாக மென்பொருள் உதாரணங்கள்:
* ரைட்விஎன்சி
* அல்ட்றாவிஎன்சி
* டீம் வியூவர்
* ரஸ்ட்டெஸ்க்

பகுப்பு:மெய்நிகர் வலையமைப்பு
பகுப்பு:கட்டற்ற உரிமத்தில் முன்பிருந்த மென்பொருள்கள்
பகுப்பு:பல்லியக்குதள மென்பொருட்கள்
யங் லிவே

**யங் லிவே** (பிறப்பு ஜூன் 21, 1965) சீன விண்வெளி வீரர்.  ஒக்டோபர் 2003 இல் சீன விண்வெளித் திட்டம் நிகழ்த்திய முதல் மனித விண்வெளிப்பறப்பில் விண்வெளிக்கு சென்ற முதல் சீன விண்வெளி வீரர் இவர் ஆவார்.

## மேற்கோள்கள்

பகுப்பு:சீன விண்வெளி வீரர்கள்
பகுப்பு:1965 பிறப்புகள்
பகுப்பு:வாழும் மக்கள்
விண்ணோடி

[thumb|300px|[எட்வார்டு ஹிக்கின்ஸ் வைட்|எட்வார்டு வைட் ஜெமினி 4 பயணத்தின்போது விண்நடை பயில்கிறார்.]]
**விண்ணோடி** அல்லது **விண்வெளி வீரர்** மனித விண்வெளிப்பறப்புக்கு தேர்ச்சி பெற்றவர். இவர் விண்கலம் ஒன்றை ஓட்ட, வழிநடத்த, அல்லது அதில் சேவை செய்ய திறன் பெற்றவராக இருப்பார். விண்வெளிக்குச் சென்ற முதல் வீரர் யூரி ககாரின் என்ற உருசியர் ஆவார். விண்வெளிக்குச் சென்ற முதல் பெண் உருசிய நாட்டைச் சேர்ந்த வாலந்தீனா தெரசுகோவா என்பவர் ஆவார். இவர்கள் ஆங்கிலத்தில் ஆஸ்ட்ரோனாட் (astronaut) எனவும், உருசியத்தில் காஸ்மோனாட் (cosmonaut) எனவும் அழைக்கப்படுகின்றனர்...இரு சொற்களுமே பரவலாக புழக்கத்தில் உள்ளவை.

பகுப்பு:விண்வெளி வீரர்கள்
வானோடி

[thumb|right|[F-16 pilot in flight.]]

**வானோடி** ஒரு வானூர்தி ஓட்டுநரைக் குறிக்கின்றது. தமிழில் விமானி, விமான ஓட்டுநர் என்றும் அழைக்கப்படுவதுண்டு. இதற்கு சிறப்புத் தேர்ச்சியும் பயிற்சியும் அவசியம். இவர்கள் பல மணி நேரம் ஓட்டிப் பயிற்சி பெற்றிருக்க வேண்டும். இவர்களுக்கான தகுதிகளை ஒவ்வொரு நாட்டு அரசும் வெவ்வேறு விதமாக வரையறுத்துள்ளன. இவர்களின் திறனைப் பொருத்து சான்றிதழ் வழங்கப்படும். தனி உரிமம் வழங்கப்பட்டவர், தனி விமானங்களை ஓட்ட அனுமதிக்கப்படுவார். வணிக உரிமம் பெற்றவரே பலர் பயணிக்கக் கூடிய விமானங்களை ஓட்டக் கூடியவர்.
சிலர் தங்களின் பொழுதுபோக்குக்காகவோ, பணம் திரட்டுவதற்காகவோ, தங்களின் தொழிலுக்காகவோ விமான ஓட்டிகளாக பயற்சி பெறுவதுண்டு.
பல நாடுகளில் இராணுவத்திலும் விமான ஓட்டிகளை சேர்த்துக் கொள்வர். அரசின் வான்படைக்குச் சொந்தமான போர் விமானங்களை ஓட்டுவது இவர்களது பணி. இராணுவத்தில் சேரும் விமான ஓட்டிகளுக்கு தனித்துவமான பயிற்சியும் பாடத்திட்டமும் இருக்கும்.

## மேற்கோள்கள்

பகுப்பு:வானூர்திகள்
வினய்

**வினய்** (பிறப்பு: 18 செப்டம்பர், 1979) தென்னிந்தியத் திரைப்பட நடிகர் ஆவார். விளம்பரப் படங்களிலும் நடித்துள்ளார். இவரது தாய் மொழி துளு ஆகும்.

## நடித்த திரைப்படங்கள்

## வெளி இணைப்புகள்

பகுப்பு:தமிழ்த் திரைப்பட நடிகர்கள்
பகுப்பு:1979 பிறப்புகள்
பகுப்பு:வாழும் மக்கள்
ராம் (திரைப்பட இயக்குநர்)

**ராம்**, தமிழ்த் திரைப்பட இயக்குநர் ஆவார். இயக்குநர் பாலுமகேந்திராவிடம் உதவியாளராகப் பணியாற்றியுள்ளார்.

## வாழ்க்கைக் குறிப்பு
சென்னை கிறிஸ்தவக் கல்லூரியில் தமிழ் முதுகலைப் பட்டம் பெற்றவர். தமிழ்த் திரைப்பட இயக்குநர்களிடம் மட்டுமின்றி ராஜ்குமார் சந்தோஷி போன்ற இந்தி இயக்குநர்களிடமும் உதவியாளராகப் பணியாற்றியுள்ளார்.

## இயக்கிய திரைப்படங்கள்
* *[[கற்றது தமிழ்]]* (2007)
* தங்க மீன்கள் (2013)
* தரமணி (2017)
* பேரன்பு (2018)

## மேற்கோள்கள்

## வெளி இணைப்புகள்
* ராமின் வலைப்பதிவு

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்‎
பிரசன்னா

**பிரசன்னா** (பிறப்பு: ஆகஸ்ட் 28, 1982) வளர்ந்து வரும் தமிழ்த் திரைப்பட நடிகர் ஆவார். மணிரத்தினம் தயாரிப்பில் 2002ல் வெளிவந்த பைவ் ஸ்டார் திரைப்படத்தின் மூலம் திரையுலகிற்கு வந்தார்.

## வாழ்க்கை
பிரசன்னாவின் பிறப்பிடம் திருச்சிராப்பள்ளியாகும். இவரின் தந்தை பெல் நிறுவனத்தில் வேலை செய்தார். மே 11, 2012 ஆம் ஆண்டில் திரைப்பட நடிகையான  சினேகாவைத் காதலித்து திருமணம் செய்துக்கொண்டார். பின்பு 2015 ஆண்டு அவர்களுக்கு ஆண் குழந்தை பிறந்துள்ளது.

## திரை வாழ்க்கை

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:1979 பிறப்புகள்
பகுப்பு:திருச்சி மாவட்ட மக்கள்
பகுப்பு:1982 பிறப்புகள்
பகுப்பு:வாழும் மக்கள்
பகுப்பு:திருச்சிராப்பள்ளித் திரைப்பட நடிகர்கள்
எரியும் நினைவுகள்

**எரியும் நினைவுகள்** (*Eriyum Ninaivukal*) என்பது யாழ்ப்பாணத்தில் நிகழ்ந்த பொது நூலக அழிப்பைப் பற்றிய ஆவணப்படம் ஆகும். தமிழ் இனத்தின் பண்பாட்டு அடையாளங்களில் ஒன்றாகத் திகழ்ந்த இலங்கையின் யாழ்ப்பாணத்தில் அமைந்திருந்த இந்நூலகம் அழிக்கப்பட்டதை ஊடகவியலாளர் சி. சோமிதரன் சிரமங்களுக்கு மத்தியில் ஆவணப்படமாக உருவாக்கியுள்ளார்.

## பின்னணி
1981 ஆம் ஆண்டு மே மாதம் 31 ஆம் தேதியன்று தமிழர் விடுதலைக் கூட்டணியின் தேர்தல் பிரச்சாரக் கூட்டம் யாழ்ப்பாணம் நாச்சிமார் கோவிலடியில் நடந்துகொண்டிருந்தபோது, அடையாளம் தெரியாத நபர்கள் துப்பாக்கிச் சூடு நடத்தினார்கள். இதனால் அங்கு வன்முறை வெடித்தது. யாழ்ப்பாணத்தின் பிரபல வணிக நிறுவனங்கள், கடைகள் என அனைத்தும் தீயிட்டு கொளுத்தப்பட்டன. சூன் மாதம் ஒன்றாம் தேதி இரவு யாழ்ப்பாணத்திலிருந்த ஈழநாடு தினசரி அலுவலகமும், அதற்கு அருகிலிருந்த கடைகள் பலவும் தீயிட்டு கொளுத்தப்பட்டன. சிங்களப் பேரினவாத கும்பல் ஒன்று யாழ்ப்பாண பொதுசன நூலகத்தையும் திட்டமிட்டு கொளுத்தியது. இச்சம்பவம் இருபதாம் நூற்றாண்டின் இன, பண்பாட்டு அழிப்புகளில் ஒரு மிகப்பெரும் வன்முறையாகக் கருதப்படுகிறது.

## மேற்கோள்கள்


## வெளி இணைப்புகள்
* http://burningmemories.org/ 
* எரியும் நினைவுகள் உருவான கதை 
* Burning Memories of a historic library (''The Statesman'')
* Spotlight on Tamils’ strife in Jaffna (newstodaynet.com) 

பகுப்பு:யாழ்ப்பாண வரலாறு
பகுப்பு:வரலாற்று தமிழ் ஆவணப்படங்கள்
பகுப்பு:ஈழப் போராட்ட ஆவணங்கள்
பகுப்பு:2008 தமிழ் ஆவணப்படங்கள்
அல்ட்றாவிஎன்சி

**அல்ட்றாவிஎன்சி** *(UltraVNC)* (சிலசமயங்களில் uVNC என்றவாறும் எழுதப்படும்) விண்டோஸ் இயங்குதளத்திற்கான மெய்நிகர் வலையமைப்புக் கணினி ஆகும். இது விஎன்சி அணுக்கம் ஊடாக வேறொரு கணினியின் திரையை பிறிதொரு கணினியில் இருந்த வண்ணம் அணுக முடிகின்றது. தானியங்கிக் கட்டுப்பாடு தவிர இது அணுக்கத்தின் போது பாதுக்காப்பாக கிளையண்ட்/சேவர்களை என்கிரிப்ஷன் ஊடாக அணுக முடிகின்றது. இது கோப்புப் பரிமாற்றம், அரட்டை உடன் வேறுபல நுட்பங்களை ஆதரிக்கின்றது. இந்த மென்பொருள் இலவசம் மற்றும் GNU பொது பொது உரிமம் பதிப்பு 3 இன் விதிமுறைகளின் கீழ் விநியோகிக்கப்படுகிறது.

1999 ஆம் ஆண்டு ரூடி டி வோஸ் தொடங்கிய Vdacc-VNC மற்றும் 2002 ஆம் ஆண்டு சாம் தொடங்கிய eSVNC ஆகியவற்றின் இணைப்பின் விளைவாக UltraVNC உருவானது.

அல்ட்றாவின்சி மென்பொருளானது சி, சி++, ஜாவா நிரலாக்கல் மொழிகளூடாக விருத்தி செய்யப்பட்ட மென்பொருளாகும்.

இதன் அடுத்துவரவிருக்கும் பதிப்பானது விண்டோஸ் விஸ்டா இயங்குதளத்தில் ஓர் மென்பொருட் சேவையா வரவிருக்கின்றது.

## மேலும் பார்க்க

* றியல்விஎன்சி

## மேற்கோள்கள்

## வெளியிணைப்புகள்

* 
* Official forum
* 
* 
* MS RC4, ARC4, AES encryption plugin
* A simple guide on how to create a support.exe to allow you to offer support using UltraVNC

பகுப்பு:மெய்நிகர் வலையமைப்பு
ராதா மோகன்

**ராதா மோகன்** (*Radha Mohan*), தமிழ்த் திரைப்பட இயக்குநர் ஆவார். மெல்லிய நகைச்சுவை இழையோடும் கதை, கண்ணியமான காட்சியமைப்புகளுக்காக அறியப்படுகிறார்.

## இயக்கிய திரைப்படங்கள்

* *[[அழகிய தீயே]]*
* *[[பொன்னியின் செல்வன் (2005 திரைப்படம்)|பொன்னியின் செல்வன்]]*
* *[[மொழி (திரைப்படம்)|மொழி]]* (2007)
* *[[அபியும் நானும் (திரைப்படம்)]]* (2008).
* *[[பயணம் (திரைப்படம்)]]* (2011).
* *[[கௌரவம் (2013 திரைப்படம்)|கௌரவம்]]* (2013).
* உப்பு கருவாடு (2016)
* *[[பிருந்தாவனம் (2017 தமிழ்த் திரைப்படம்)|பிருந்தாவனம்]]* (2017) 
* *[[60 வயது மாநிறம்]]* (2018)
* *[[காற்றின் மொழி (திரைப்படம்)|காற்றின் மொழி]]*

## விருதுகள்

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
சுசி கணேசன்

**சுசி கணேசன்**, (*Susi Ganesan*) தமிழ்த் திரைப்பட இயக்குநர் ஆவார். 1969 ஆம் ஆண்டு ஆகத்து மாதம் 25 ஆம் நாளன்று இவர் பிறந்தார். இயக்குநர் மணிரத்னத்திடம் உதவியாளராகப் பணியாற்றியுள்ளார். திரைத்துறைக்கு வரும் முன் இதழாளராகவும் இருந்துள்ளார். ஆனந்த விகடனில் பல கட்டுரைகள் எழுதியுள்ளார். கல்விப் பயிற்சியால் பொறியாளர் ஆவார்.

## இயக்கிய திரைப்படங்கள்
* *[[விரும்புகிறேன்]]* (2002)
* *[[5 ஸ்டார் (திரைப்படம்)|5 ஸ்டார்]]* (2003)
* *[[திருட்டுப் பயலே]]* (2006)
* *[[கந்தசாமி]]* (2008)
* *[[திருட்டுப்பயலே 2]]* (2017)

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:மதுரை மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1971 பிறப்புகள்
எண்ணக்கரு

right
**எண்ணக்கரு** அல்லது சிந்தனை சிந்தித்தலின் ஊடாக பெறப்படும் ஒரு கரு (idea or proposition) அல்லது கருத்து ஆகும். தரப்பட்ட சூழமைவுக்கும் நிலைமைகளுக்கும் பொறுத்து சிந்தித்தல் ஒரு கருத்தை விளைவிக்கின்றது. கருத்து வெளி உலகைப் பற்றியதாகவோ (கருப்பொருள்) அல்லது நுண்புல அல்லது கருத்துருவ (நுண்பொருள்) பெறுமானமாகவோ இருக்கலாம்.

## குறிப்பு
தரப்பட்ட வரையறையை ஒரு தொடக்கமாக மட்டும் கருதவும். இது பல வழிகளில் மேம்படுத்தக் கூடியதாக இருக்கும். சில வேளை முற்றிலும் பிழையானதாகவும் இருக்கலாம்.

## மேற்கோள்கள்

பகுப்பு:அறிவு
போலந்தின் தேசிய விடுதலைக்கான குழு

**போலந்தின் தேசிய விடுதலைக்கான குழு** (*Polish Committee of National Liberation*; போலிய மொழி: *Polski Komitet Wyzwolenia Narodowego*, *PKWN*), என்பது ஜூலை 21, 1944 இல் அதிகாரபூர்வமாக அறிவிக்கப்பட்ட ஓர் இடைக்கால அரசாகும். இது **லூப்லின் குழு** எனவும் அழைக்கப்படுகிறது. அந்நாளில் நாடு கடந்த நிலையில் இருந்த போலந்து அரசுக்கெதிராக சோவியத் ஒன்றியத்தின் ஆதரவுடன் நாட்டின் தேசியக் கவுன்சிலில் உத்தரவின் பேரில் இந்த இடைக்கால அரசு அமைக்கப்பட்டது. நாசி ஜெர்மனிகளிடம் இருந்து மீள்விக்கப்பட்ட பகுதிகளை இது தனது கட்டுப்பாட்டில் வைத்திருந்தது.

ஜூலை 22, 1944 இக்குழுவின் அறிக்கை (*Manifesto of the Polish Committee of National Liberation*) வெளியிடப்பட்டது. அரசியல், சமூக, மற்றும் பொருளாதார மாற்றங்களையும் நாசிகளுக்கெதிரான போரை முன்னெடுத்துச் செல்லவும் இவ்வறிக்கை முன்வைத்தது. அத்துடன் நாட்டின் தொழிற்சாலைகளை அரசுடமை ஆக்கும் திட்டத்தையும் அறிவித்தது. நாடுகடந்த நிலையில் இருந்த போலந்து அரசை அது நிராகரித்து "போலந்தின் தேசிய விடுதலைக்கான குழு"வே நாட்டின் அதிகாரபூர்வ அரசாகவும் அறிவித்தது. இதனை அடுத்து சோவியத்தின் அதிகாரத்தின் கீழிருந்த போலந்தின் பல பிரதேசங்களின் ஆட்சி இக்குழுவிடம் கையளிக்கப்பட்டது. ஆனாலும் இப்பிரதேசங்களை பாதுகாப்பு "மக்கள் கமிசார்" என்றழைக்கப்பட்ட சோவியத் காவல்துறையினரிடமும், செம்படை (*Red Army*) இடமுமே இருந்தன. ஆகஸ்ட் 1, 1944இலிருந்து இக்குழு லூப்லின் என்ற இடத்தைத் தலைமையகமாகக் கொண்டு இயங்கியது. நிக்கலாய் புல்கானின் என்பவர் சோவியத் நிர்வாகியாக இருந்தார்.

போலந்தின் பல்வேறு கம்யூனிச, மற்றும் இடதுசாரி அமைப்புகளின் தலைவர்கள் இக்குழுவில் உறுப்பினர்களாக இருந்தனர். இதன் தலைவராக போலந்து சோசலிசக் கட்சித் தலைவர் எட்வேர்ட் ஒசோப்கா-மொராவ்ஸ்கி இருந்தார்.

நாடுகடந்த நிலையில் இருந்த போலந்து அரசின் சில முக்கிய உறுப்பினர்கள் டிசம்பர் 31 1944இல் இடைக்கால அரசில் இணைந்தனர். ஜனவரி, 2945 இல் தலைநகர் வார்சாவை சோவியத் ஒன்றியம் நாசிகளிடம் இருந்து கைப்பற்றியதை அடுத்து அது போலந்துக் குடியரசின் இடைக்கால அரசிடம் ஒப்படைக்கப்பட்டது. தேர்தல்கள் இடம்பெறும் வரையில் இவ்வரசே இப்பகுதிகளை ஆண்டது.

## பனிப்போர்

ஜோசப் ஸ்டாலினின் சோவியத் ஆதரவுடன் *போலந்தின் தேசிய விடுதலைக்கான குழு* அமைக்கப்பட்டதை அடுத்து சோவியத் ஒன்றியத்துக்கும் நேச நாடுகளுக்கும் இடையில் முறுகல் நிலை ஆரம்பித்தது. இது பின்னர் பனிப்போர் ஆரம்பிக்கக் காரணமாக இருந்தது.

போலந்தில் ஏற்பட்டதைப் போன்ற நிகழ்வுகள் கிழக்கு ஐரோப்பாவில் செம்படையின் கட்டுப்பாட்டில் இருந்த பல நாடுகளில் இடம்பெற ஆரம்பித்தன. ருமேனியாவில் மார்ச் 1945 இல் ருமேனியக் கம்யூனிஸ்ட் கட்சி ஆட்சியைப் பிடித்தது.

இந்த மாற்றங்கள் மேற்குலக நாடுகளுக்கு பெரும் அதிர்ச்சியை அளித்தது. குறிப்பாக, கிழக்கு ஐரோப்பிய நாடுகளில் மக்களாட்சி முறையிலான தேர்தல்கள் நடத்துவதற்கு யால்ட்டா மாநாட்டில் ஸ்டாலின் உடன்பட்டிருந்தார்.

## வெளி இணைப்புகள்
* Mission to Moscow , *[[டைம் (இதழ்)|டைம்]]*, Aug. 7, 1944

பகுப்பு:போலந்து
பகுப்பு:பனிப்போர்
மா. பாலகிருஷ்ணன்

**இளங்கண்ணன்** என்ற புனைபெயரில் எழுதும் **மா. பாலகிருஷ்ணன்** சிங்கப்பூரின் ஒரு மூத்த தமிழ் எழுத்தாளர். இவர் 40 ஆண்டுகளுக்கு மேலாக நாவல்கள், சிறுகதைகள் எழுதி வெளியிட்டுள்ளார்.

இளங்கண்ணன் தென்கிழக்காசிய எழுத்து விருது (1982), சிங்கப்பூர் இலக்கிய விருது (2004), கலாசாரப் பதக்க விருது (2005) போன்ற மதிப்புமிக்க விருதுகள் பெற்றுள்ள எழுத்தாளர். அனைத்துலக அளவில் பல சிறுகதைப் போட்டிகளில் பரிசுகளை வென்றவர். இளங்கண்ணனின் படைப்புகள் குறித்து டில்லி பல்கலைக்கழகத்தில் நவீன இலக்கியத் துறையில் பேராசிரியராகப் பணியாற்றிய டாக்டர் ரவீந்திரன் ஆய்வு நூல் ஒன்றை வெளியிட்டுள்ளார்.

## வெளி இணைப்புகள்
* இளங்கண்ணன் நூல் வெளியீடு , தமிழ் முரசு, ஜூலை 21, 2008

பகுப்பு:சிங்கப்பூர் எழுத்தாளர்கள்
ராம் பரன் யாதவ்

மருத்துவர் **ராம் பரன் யாதவ்** (*Dr. Ram Baran Yadav*; நேபாள மொழி: रामवरण यादव) (பதவிக் காலம்: 2008–2015) நேபாளத்தின் முதலாவதும் தற்போதைய அதிபரும் ஆவார். இவர் நேப்பாளி காங்கிரஸ் கட்சியின் பொதுச் செயலாளர் ஆவார். ஜுலை 21, 2008 இல் இடம்பெற்ற அதிபர் தேர்தலில் யாதவ் சட்டசபையின் 590 உறுப்பினர்களில் 308 உறுப்பினர்களின் ஆதரவைப் பெற்று வெற்றி பெற்றார்.

2008 இல் இடம்பெற்ற சட்டசபைக்கான தேர்தல்களில் யாதவ் தனுசா மாவட்டத்தில் போட்டியிட்டு 10,932 வாக்குகள் பெற்று வெற்றி பெற்றிருந்தார். 1999 இல் சுகாதார அமைச்சராகப் பணியாற்றியிருந்தார்.
இவர் ஒரு மருத்துவப் பட்டதாரி ஆவார்.

## வெளிநாட்டுப் பயணம்

யாதவ், 2010இல் இந்தியாவில் ஆந்திர மாநிலத்தில் உள்ள திருப்பதி வெங்கடாசலபதி கோயிலுக்கும் சண்டிகருக்கும் சென்றார். சண்டிகரில் தான் படித்த முதுநிலை மருத்துவக் கல்வி ஆராய்ச்சி நிறுவனத்தில் மருத்துவப் பட்டம் பெற்றார். மார்ச் 26, 2015 அன்று, சீன அரசாங்கத்தின் அழைப்பின் பேரில் சீனாவுக்கு உத்தியோகபூர்வ பயணமாகச் சென்றார்.

## மேற்கோள்கள்

பகுப்பு:நேபாள அரசியல்வாதிகள்
பகுப்பு:1948 பிறப்புகள்
பகுப்பு:வாழும் மக்கள்
*
கஞ்சா கறுப்பு

**கஞ்சா கறுப்பு** (Ganja karuppu), (பிறப்பு: 5 சனவரி, 1976) ஒரு தமிழ்த் திரைப்பட நகைச்சுவை நடிகர் ஆவார். இவரது இயற்பெயர் கறுப்பு ராஜா. அறிமுகப் படம் *[[பிதாமகன்|பிதாமகனில்]]* கஞ்சா விற்பவராக நடித்ததைத் தொடர்ந்து 'கஞ்சா கறுப்பு' என்று அழைக்கப்படுகிறார். மதுரைத் தமிழ் பேச்சு மற்றும் தனது எதார்த்தமன நடிப்பு மூலம் மக்கள் மத்தியில் பரவலாக அறியப்படுகிறார்.

## குறிப்பிடத்தக்க திரைப்படங்கள்
* *[[பிதாமகன்]]*
* *[[ராம் (திரைப்படம்)]]*
* *[[அறை எண் 305ல் கடவுள்]]*
* *[[சுப்பிரமணியபுரம் (திரைப்படம்)|சுப்பிரமணியபுரம்]]*

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
பகுப்பு:1976 பிறப்புகள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
சமாஜ்வாதி கட்சி

**சமாஜ்வாதி கட்சி** (*Samajwadi Party*) இந்தியாவின் உத்திரப்பிரதேச மாநிலத்தில் உள்ள முதன்மையான கட்சிகளில் ஒன்றாகும். ஜனதா தளம் பல கட்சிகளாக சிதறிய போது, இக்கட்சி முலாயம் சிங் யாதவால் 1992 ஆம் ஆண்டு தோற்றுவிக்கப்பட்டது.

## கட்சி அங்கீகாரம்
இந்தக் கட்சி உத்திரப்பிரதேசம், உத்தராகண்டம், மத்தியப்பிரதேசம் ஆகியவற்றில் தேர்தல் ஆணையத்தால் அங்கீகரிக்கப்பட்ட மாநிலக் கட்சியாக இருத்தது. ஜூலை 29, 2010 அன்றைய தேர்தல் ஆணையத்தின் ஆணைப்படி இதற்கான மாநிலக் கட்சி என்ற அங்கீகாரம் உத்தராகண்டம், மத்தியப்பிரதேசம் ஆகிய மாநிலங்களில் விலக்கிக்கொள்ளப்படுகிறது. இக்கட்சிக்காக ஒதுக்கப்பட்ட சைக்கிள் சின்னமும் அங்கு பறிக்கப்பட்டுள்ளது. சனவரி 16 , 2017 அ்ன்று இந்தியத் தேர்தல் ஆணையம் அகிலேசு தலைமையிலான குழுவே உண்மையான சமாச்வாதி கட்சி எனவும் அதற்கே சைக்கிள் எனவும் அறிவித்துள்ளது.

தெலுங்கு தேசம் கட்சியின் சின்னமும் சைக்கிள் ஆகும்.

## மேற்கோள்கள்

## வெளி இணைப்பு
சமாஜ்வாதி கட்சி இணையதளம்

பகுப்பு:சமாஜ்வாதி கட்சி
பகுப்பு:1992இல் நிறுவப்பட்ட அரசியல் கட்சிகள்
பகுப்பு:உத்தரப் பிரதேச அரசியல் கட்சிகள்
மச்சு பிச்சு

**மச்சு பிச்சு** (*Machu Picchu*) என்பது கடல் மட்டத்தில் இருந்து 2,400 மீட்டர் உயரத்தில் அமைந்திருக்கும் இன்கா பேரரசு காலத்தைய வரலாற்றுச் சிறப்பு மிக்க ஒரு பழைய நகரம் ஆகும். இது பெரு நாட்டில் உருபாம்பா பள்ளத்தாக்கின் மேலுள்ள மலைத் தொடரில் கஸ்கோ நகரில் இருந்து 80 கி.மீ. வடமேற்கே காணப்படுகிறது. பொதுவாக "இன்காக்களில் தொலைந்த நகரம்" என அழைக்கப்பட்டு வந்த மச்சு பிக்ச்சு இன்கா பேரரசின் வரலாற்றுச் சின்னமாகக் கருதப்படுகிறது.

இது 1450ம் ஆண்டில் கட்டப்பட்டு நூறாண்டுகளின் பின்னர் இன்கா பேரரசை ஸ்பானியர்கள் கைப்பற்றியதில் இருந்து கைவிடப்பட்ட நிலையில் இருந்து வந்தது. பல நூற்றாண்டுகளாக மறக்கப்பட்டிருந்த இந்த நகரத்தை 1911 இல் அமெரிக்க வரலாற்றியலாளர் ஹிராம் பிங்கம் என்பவர் மீளக் கண்டுபிடித்தார். அதன் பின்னர் இது ஒரு சுற்றுலாப் பயணிகளின் ஒரு முக்கிய இடமாக மாற்றப்பட்டது. இந்நகரம் 1867ம் ஆண்டிலேயே ஜெர்மனியின் ஆகுஸ்டோ பேர்ன்ஸ் என்னும் பெரும் வர்த்தகரால் கண்டுபிடிக்கப்பட்டு கைவிடப்பட்டதாக அண்மையில் எடுக்கப்பட்ட ஆய்வுகளில் இருந்து தெரிய வருகிறது.

1981 ஆம் ஆண்டில் இக்களம் பெருவின் ஆரசால் வரலாற்றுச் சின்னமாக அறிவிக்கப்பட்டது. 1983ம் ஆண்டில் யுனெஸ்கோ அமைப்பினால் உலக பாரம்பரியக் களமாக அறிவிக்கப்பட்டது. அத்துடன் 2007ஆம் ஆண்டில் இது புதிய ஏழு உலக அதிசயங்களுள் ஒன்றாகவும் அறிவிக்கப்பட்டது.

மச்சு பிச்சு இன்கா காலத்தைய கட்டிடக் கலைக்கு சான்றாக அமைந்துள்ளது. உலர் கற்களைக் கொண்டு கட்டப்பட்ட பளபளபாக்கப்பட்ட சுவர்களைக் கொண்டுள்ளது. இங்குள்ள "இன்டிகுவாட்டானா" என்ற சூரியனுக்குக் கட்டப்பட்ட ஒரு கோயில் இதன் முக்கிய பகுதியாகும். 20ம் நூற்றாண்டின் ஆரம்பத்தில் இதனைக் கண்டுபிடித்த ஹிராம் பிங்கம் தன்னுடன் எடுத்துச் சென்ற பல வரலாற்று முக்கியத்துவம் வாய்ந்த பொருட்களை இந்நகருக்கு மீளக் கொண்டு வர பெரு அரசுக்கும் யேல் பல்கலைக்கழகத்துக்கும் இடையில் 2007ம் ஆண்டில் ஒப்பந்தம் ஏற்படுத்தப்பட்டது. ஆண்டுதோறும் பெருமளவு உல்லாசப் பயணிகள் இங்கு முற்றுகை இடுவதும் இக்களத்தின் பாதுகாப்புக்கு அச்சுறுத்தலாக உள்ளது. 2003ம் ஆண்டில் மட்டும் 400,000 உல்லாசப் பயணிகள் இங்கு வருகை தந்திருந்தனர்.

thumb|left|280px|1912 இல் மச்சு பிக்ச்சுவின் தோற்றம்
thumb|left|சூரியனின் கோயில்
## வரலாறு
மச்சி பிச்சு நகரம் 1450 ஆம் ஆண்டளவில் இன்கா பேரரசின் ஆட்சி உச்சத்தில் இருந்தபோது அமைக்கப்பட்டது. 100 ஆண்டுகளின் பின்னர் 1572 ஆம் ஆண்டில் எசுப்பானியர்களின் ஆக்கிரமப்பைத் தொடர்ந்து இந்நகரம் கைவிடப்பட்டது. எசுப்பானிய ஆக்கிரமிப்பாளர்கள் வருவதற்கு முன்னரேயே இந்நகரத்தின் மக்கள் இங்கு பரவிய பெரியம்மை நோய் காரணமாக அழிக்கப்பட்டனர் என்ற கருத்தும் உண்டு. பிக்ச்சோ என்ற பெயருள்ள ஒரு நகரைப் பற்றி எசுப்பானியர்கள் அறிந்திருந்தார்கள் என்றாலும், அவர்கள் அந்நகருக்கு சென்றனர் என்பது குறித்து எவ்வித ஆதாரங்களும் இல்லை. ஆக்கிரமிப்பாளர்கள் வேறு இடங்களில் உள்ள புராதன கற்பாறைகளை அழித்திருந்தனர் என்றாலும், மச்சு பிக்ச்சுவில் உள்ளவற்றை அவர்கள் தொடவில்லை.

[thumb|right|[பெருவில் மச்சு பிக்ச்சுவின் அமைவிடம்]]
thumb|left|இன்கா சுவர்
[thumb|left|"இண்டிகுவாட்டானா": இன்காக்களினால் கட்டப்பட்ட ஒரு [வானியல் மணிக்கூடாகக் கருதப்படுகிறது]]
600px|thumb|center|மச்சு பிக்ச்சுவின் தோற்றம்.

## மேற்கோள்கள்

## வெளி இணைப்புகள்
* உலக அதிசயம்: மச்சு பிச்சு
* Virtual Tour of Machu Picchu Peru  - 

பகுப்பு:உலகில் அழிந்து போன நகரங்கள்
பகுப்பு:பெருவில் உள்ள உலக பாரம்பரியக் களங்கள்
பகுப்பு:இன்கா
பகுப்பு:வரலாற்றுச் சின்னங்கள்
பகுப்பு:பெரு
பகுப்பு:பண்டைய நகரங்கள்
சோனா மொழி

**சோனா மொழி** (Shona language) அல்லது **சிஷோனா** (chiShona) பாண்டு மொழிக் குடும்பத்தைச் சேர்ந்த மொழியாகும். இம்மொழி சிம்பாப்வேயின் மூன்று ஆட்சி மொழிகளின் ஒன்றாகும். மொத்தத்தில் 7 மில்லியன் மக்கள் இம்மொழியை பேசுகின்றனர்.

பகுப்பு:பாண்டு மொழிகள்
பகுப்பு:சிம்பாப்வே
போல் போட்

**போல் போட்** (*Pol Pot*, போல் பாட், பிறப்பு **சலோத் சார்**, மே 19, 1928 - ஏப்ரல் 15, 1998) முன்னாள் கம்போடிய பொதுவுடமை சர்வாதிகாரி ஆவார். 1970களில் தொடங்கப்பட்ட சிவப்பு கெமர் இயக்கத்தின் தலைவராக இருந்து 1976 முதல் 1979 வரை கம்போடியாவின் பிரதமராக இருந்தார். இவர் பிரதமராக இருக்கும் பொழுது அதிகாரபூர்வமாக பல கம்போடிய மக்களால் கூட்டு வேளாண்மையிலும் வதை முகாம்களிலும் வேலை செய்யவேண்டியுள்ளது. இந்த நிகழ்வில் கம்போடிய மக்கள் தொகையில் கிட்டத்தட்ட 26% உயிரிழந்தனர்.

1979 இல் வியட்நாம் படையெடுத்து சிவப்பு கெமர் அரசு முடிந்துவிட்டது. போல் போட் அகற்றி தென்மேற்கு கம்போடியக் காட்டுக்கு தப்பிவிட்டார். 1989இல் வியட்நாம் கம்போடியாவிலிருந்து பின்வாங்கி போல் போட் திரும்பவும் கம்போடியா சென்று புதிய கம்போடிய அரசுக்கு எதிராக போராட்டம் செய்துள்ளார். 1997 இல் இவர் கைது செய்யப்பட்டு இறக்கும் வரை வீட்டுக் காவலில் வைக்கப்பட்டு இருந்தார்.

## மேற்கோள்கள்

பகுப்பு:கம்போடிய அரசியல்வாதிகள்
பகுப்பு:1928 பிறப்புகள்
பகுப்பு:1998 இறப்புகள்
பகுப்பு:1925 பிறப்புகள்
பகுப்பு:20-ஆம் நூற்றாண்டு குற்றவாளிகள்
சிவெத்லானா சவீத்சுக்கயா

**சிவெத்லானா யெவ்கேனியெவ்னா சவீத்ஸ்கயா** (*Svetlana Yevgenyevna Savitskaya*, ; பிறப்பு: ஆகத்து 8, 1948), என்பவர் முன்னாள் சோவியத் விண்வெளி வீராங்கனை ஆவார். இவர் சோயூசு டி-7 விண்கலத்தில் 1982 இல் முதற் தடவையாகப் பயணித்தார். இவரே விண்ணுக்குச் சென்ற இரண்டாவது பெண்ணாவார். (வலண்டீனா டெரெஷ்கோவா முதலாவதாகச் சென்றார்).

சல்யூத் 7 விண்வெளி நிலையத்தில் 1984 சூலை 25 இல் விண்ணில் நடந்து சாதனை படைத்தார். இவரே விண்ணில் நடந்த முதலாவது பெண் என்ற பெருமையையும் பெற்றார். இவர் விண்வெளி நிலையத்துக்கு வெளியே 3 மணி 35 நிமிடங்கள் நேரம் நின்றிருந்தார்.

இரண்டு தடவைகள் "சோவியத் வீரர்" என்ற நாட்டின் உயர் விருதினையும் பெற்றார்.

சவீத்ஸ்கயா விண்வெளித் திட்டப் பணிகளில் இருந்து 1993 இல் ஓய்வு பெற்றார். உருசியக் கூட்டமைப்பின் கம்யூனிஸ்ட் கட்சியின் சார்பில் உருசிய நாடாளுமன்றத்தில் உறுப்பினரானார். தொடர்ந்து நான்கு தடவைகள் இவர் உருப்பினராகத் தெரிவு செய்யப்பட்டார்.

## மேற்கோள்கள்

## வெளி இணைப்புகள்
* Space mission details
* Brief biography with photo of her space-walk 

பகுப்பு:சோவியத் விண்வெளி வீரர்கள்
பகுப்பு:உருசிய விண்வெளி வீரர்கள்
பகுப்பு:உருசிய அரசியல்வாதிகள்
பகுப்பு:1948 பிறப்புகள்
பகுப்பு:உருசியப் பெண்கள்
பகுப்பு:வாழும் மக்கள்
பகுப்பு:விண்வெளி வீராங்கனைகள்
வீரமுனை

**வீரமுனை** என்ற கிராமம் கிழக்கிலங்கையின் தென்பாலுள்ள காரைதீவில் இருந்து மேற்கு நோக்கிய அம்பாறை வீதியில் சம்மாந்துறையில் அமைந்துள்ள ஒரு இந்துக்கள் வாழும் கிராம சேவகர் பிரிவாகும் இங்குள்ள மக்களில் பெரும்பாலானோர் கூலித் தொழிலாளர்கள் ஆவர் 

## வரலாறு

கண்டியை தலைநகரமாக கொண்டு ஆட்சிசெய்த வாலசிங்க மன்னன் சோழ நாடு சென்று சோழநாட்டு நாட்டு இளவரசி சீர்பாததேவியை மணந்தான். பின்னர் தனது ஆட்சிமைக்குட்பட்ட பிரதேசத்தை தனது மனைவிக்கு காட்டும்பொருட்டு கடல் வழியாக கப்பலில் இலங்கைக்கு செல்ல ஆயத்தமானார். இளவரசியின் தந்தையார் தனது மகளுக்கு துணையாக தனது உறவினர்கள் சிலரையும் அனுப்பிவைத்தார், கப்பலானது கடல்வழியாக இலங்கை நோக்கிவருகையில் திருகோணமலையிலுள்ள திருக்கோணேச்சரத்தின் முன்பாக கப்பல் எத்திக்கும் நகராமல் நிற்கவே, இதற்கான காரணத்தை கண்டறிய கப்பலில் வந்தோரில் சிலர் கடலில் தேடியபோது ஒரு விநாயகர் சிலை தடுத்து நிறுத்தியமை கண்டு சீர்பாததேவியும் ஏனையோரும் அதிசயித்தனர்.

விநாயகரை மேலே கொண்டுவரப் பணித்த சீர்பாததேவி, கப்பல் தங்குதடையின்றி சென்று எங்கு கரை சேருகின்றதோ அங்கு ஆலையம் அமைப்பேன் என வேண்டினார். இளவரசியின் வேண்டுதலையடுத்து ஓடிய கப்பல் மட்டக்களப்பு வாவியினூடாக சென்று வீரமுனையில் கரைதட்டி நின்றது. கீழே இறங்கிய சீர்பாததேவி தன்னுடன் வந்த மக்களைக் கொண்டு வீரமுனையில் விநாயகருக்கு கோயில் அமைத்தாள். இவ்வாலயத் திருப்பணிக்கு உதவுமாறு அயலில் உள்ள மக்களுக்கு வாலசிங்க மன்னன் உத்தரவிட்டான்.

கடல் வழியாக யாத்திரை மேற்கொண்டதன் காரணமாக ‘சிந்து யாத்திரை’பிள்ளையார் என பெயர் சூட்டினார், (சிந்து என்றால் கடல்) அது பிற்காலத்தில் சிந்தாயாத்திரைப் பிள்ளையார் என அழைக்கப்படலாயிற்று. அத்தோடு இவ்வாலயத்துக்கு சின்னமாக அரவிந்த மலர்,செங்கோல்,கொடி என்பன பொறிக்கப்பட்ட விருதினையும், சிந்தாயாத்திரைப் பிள்ளையார் ஆலயமானது எதிர்காலத்தில் சிறப்புற்று விளங்கும் பொருட்டு வயல் நிலங்களையும் வழங்கி மானியமாக சாசனம் செய்து அதனைச் செப்பேட்டில் பொறித்து ஆலயத்தில் சேமிக்கச் செய்தான் வாலசிங்க மன்னன். அத்துடன் இம் மக்கள் சாதி,குல வேறுபாடுகளின்றி அரசியின் பெயரைக் கொண்டு “சீர்பாதகுலம்”என வகுத்தான் மன்னன் வாலசிங்கன். சீர்பாததேவியின் வழித் தோன்றல்களான இம்மக்கள் "சீர்பாதகுலம்" என்று அழைக்கப்படுகின்றனர்.

## போர் அவலங்கள்

இக்கிராமம் அடிக்கடி இனவாதிகளின் துன்புறுத்தலுக்கு இலக்காவதுண்டு. 1990 ஆகத்து 12 இல் இக்கிராமத்தவர்களில் 400 இற்கும் அதிகமானோர் இலங்கைப் படையினராலும், ஊர்காவல்படையினராலும் கொல்லப்பட எஞ்சியோர் உடுத்த உடையுடன் அகதிகளாக ஓடினர். அக்காலத்தில் விசாரணைக்கென அழைத்துச் செல்லப்பட்டோர் இன்று வரை வீடு திரும்பவில்லை.

ஓடிய மக்களில் பலர் திருக்கோவில், தம்பிலுவில் பகுதிகளில் இரண்டு வருடங்களுக்கு மேலாக அகதிகளாக முகாம்களில் வாழ்ந்து விட்டு அரசாங்கத்தின் மீள் குடியேற்றத்துக்கு ஏற்ப கிராமம் திரும்பி வாழ்க்கையை மீளவும் ஆரம்பித்துள்ளனர்.

## கிராம நிறுவனங்கள்
இங்கு சிந்தாயாத்திரைப் பிள்ளையார் ஆலயம், கண்ணகை அம்மன் ஆலயம், வழிபாட்டுப் பிள்ளையார் ஆலயமென மூன்று கோவில்களும், கல்வி வளர்ச்சிக்கென இராமகிருஷ்ண சங்க வித்தியாலயமும் அத்துடன் ஈழப்போரில் தாய் தந்தையரை இழந்த சிறார்களை வைத்துப் பராமரிப்பதற்கென சீர்பாததேவி சிறுவர் இல்லமும் மற்றும் கலை இலக்கிய வளர்ச்சிக்கென இளையநிலா கலை இலக்கிய மன்றமும் அமைந்துள்ளன.

## வெளி இணைப்புகள்
* http://www.veeramunai.com/

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
பகுப்பு:அம்பாறை மாவட்டம்
பட்டைக்கூம்பு

[thumb|right|ஒரு [சதுரப் பட்டைக்கூம்பு]]
வடிவவியலில் **பட்டைக்கூம்பு** (இலங்கை வழக்கு: **கூம்பகம்**) (*pyramid*) என்பது, அதன் அடி தவிர்ந்த எல்லா முகங்களும் முக்கோண வடிவில் அமைந்ததும், அவற்றின் உச்சிகள் அனைத்தும் ஒரே புள்ளியில் ஒன்று சேர்வதுமான ஏதாவதொரு முப்பரிமாணப் பன்முகி (polyhedron) ஆகும். ஒரு பட்டைக்கூம்பின் அடி ஏதவதொரு பல்கோணமாக இருக்கலாம், ஆனாலும், பொதுவாக நாற்கோண வடிவான அடியுடன் அமைந்த பன்முகிகளே பட்டைக்கூம்புகள் எனப்படுகின்றன. இதன் அடி ஒரு ஒழுங்கான பல்கோணியாகவும், ஏனைய முகங்கள் சர்வசமனான சமபக்க முக்கோணிகளாகவும் இருப்பின் அது ஒழுங்கான பட்டைக்கூம்பு எனப்படும்.

பட்டைக்கூம்பின் அடிக்கு இணையான ஒரு தளத்தினால் அதன் மேற்பகுதியை வெட்டி எடுத்தால் மிஞ்சும் பகுதி அடிக்கண்டம் என அழைக்கப்படுகின்றது.

பகுப்பு:வடிவவியல் வடிவங்கள்
பகுப்பு:பன்முகத்திண்மங்கள்
ரைட்விஎன்சி

**ரைட்விஎன்சி** ஓர் பல் இயங்குதள திறந்தமூல மெய்நிகர் கணினி வலையமைப்பு மென்பொருள் ஆகும். இந்த மென்பொருளானது குனூ கட்டற்ற மென்பொருள் அனுமதி மூலம் விநியோகிக்கப்படுகின்றது. இந்த மென்பொருளானது இறுக்காமான ஓர் முறையைக்கையாள்வதால் இணைய இணைப்பு வேகம் குறைந்த கணினிகள் வலையமைப்பு ஊடாகவும் இது இயங்கக்கூடியது. 

ரைட்விஎன்சி ஏனைய மெய்நிகர் கணினி வலையமைப்பு மென்பொருட்களுடன் இயங்கக்கூடியது என்றாலும்.இதன் மென்பொருள் நடைமுறைப்படுத்தலானது ஏனைய மெய்நிகர் கணினி வலையமைப்பு மென்பொருளுடன் ஒத்திசைவாக இருக்கவேண்டிய அவசியம் இல்லை என்பதால் இதன் இறுக்கமான நடைமுறையில் அவ்வளவாக சாத்தியம் இல்லை என்றாலும் வாங்கி மற்றும் வழங்கி (கிளையண்ட்  சேர்வர்) இதை நடைமுறைப்படுத்தினால் இது சாத்தியமே.

## உதாரணங்கள்
தொலைதூர நிர்வாக மென்பொருள் உதாரணங்கள்:
* றியல்விஎன்சி
* அல்ட்றாவிஎன்சி
* டீம் வியூவர்
* ரஸ்ட்டெஸ்க்

பகுப்பு:மெய்நிகர் வலையமைப்பு
பகுப்பு:பல்லியக்குதள மென்பொருட்கள்
ருவாரி மலிதம்மா

**ருவாரி மலிதம்மா** 12 ஆம் நூற்றாண்டைச் சேர்ந்த ஒரு புகழ்பெற்ற சிற்பியும் கட்டிடக்கலைஞரும் ஆவார். இந்தியாவின், இன்றைய கர்நாடக மாநிலப் பகுதிகளில் அக்காலத்தில் நிலவிய போசளப் பேரரசால் கட்டப்பட்ட பல கோயில்களில் இவர் முக்கிய பங்களிப்புக்களைச் செய்துள்ளார். இவருடைய பங்களிப்புக்கள் போசளர் கட்டிடக்கலை எனப்படும் பாணியின் மேம்பாட்டுக்குப் பெரிதும் உதவியது. கல்வெட்டுக்கள் மூலமும், இவரது கையெழுத்து மூலமும், இவர் சோமநாதபுரத்தில் உள்ள சென்னகேசவர் கோயிலையும், அமிர்தபுரத்தில் உள்ள அமிர்தேஸ்வரர் கோயில் உட்பட்ட நாற்பதுக்கு மேற்பட்ட கட்டிடங்களிலும் இவர் பணி புரிந்துள்ளதாகத் தெரிய வருகிறது. இவர், அழகூட்டலில் திறமை பெற்றவராக இருந்த இவர் 60 ஆண்டுகாலம் பணிபுரிந்துள்ளார். இவரது சிற்பங்களில் சுருக்கமாக *மல்லி* அல்லது *ம* என இவர் கையெழுத்து இட்டுள்ளார்.

பகுப்பு:போசளர் கட்டிடக்கலை
பகுப்பு:கர்நாடக வரலாறு
1847

**1847**  (**[[ரோம எண்ணுருக்கள்|MDCCCXLVII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமானது.

## நிகழ்வுகள்
* ஜனவரி 4 - சாமுவேல் கோல்ட் தனது முதலாவது சுழல் துப்பாக்கியை அமெரிக்க அரசுக்கு விற்றார்.
* ஜனவரி 13 - கலிபோர்னியாவில் மெக்சிக்கோ-அமெரிக்கப் போர் காகுவெங்கா என்ற இடத்தில் எட்டப்பட்ட உடன்பாட்டின் மூலம் முடிவுக்குக் கொண்டுவரப்பட்டது.
* பெப்ரவரி 22 - மெக்சிக்கோ-அமெரிக்கப் போர்: புவென விஸ்டா என்ற இடத்தில் 5,000 அமெரிக்கப் படைகள் 15,000 மெக்சிக்கோப் படைகளை விரட்டினர்.
* மார்ச் 1 - போஸ்டின் சூலூக், ஹெயிட்டி நாட்டுத் தலைவராகத் தன்னை அறிவித்தான்.
* மார்ச் 9 - மெக்சிக்கோ-அமெரிக்கப் போர்: அமெரிக்கப் படைகள் மெக்சிக்கோவினுள் நுழைந்தனர்.
* மே 29 - விஸ்கவுண்ட் டொரிங்டன் பிரபு காலியை அடைந்து இலங்கையின் பிரித்தானிய ஆளுநராகப் பதவியேற்றார்.
* ஜூலை 1 - ஐக்கிய அமெரிக்கா தனது முதலாவது அஞ்சல் தலையை வெளியிட்டது.
* ஜூலை 26 - லைபீரியா ஐக்கிய அமெரிக்காவிடம் இருந்து விடுதலை பெற்றது.
* அக்டோபர் 6 - சாமுவேல் பிஸ்க் கிறீன் பருத்தித்துறையை வந்தடைந்தார்.
* டிசம்பர் 31 - ஆறுமுக நாவலர் தனது முதலாவது பிரசங்கத்தை வண்ணார்பண்ணை வைத்தீஸ்வரன் கோவிலில் ஆரம்பித்தார்.

## நாள் அறியப்படாதவை
* ஒட்டோமான் பேரரசு அபாடன் தீவை பாரசீகப் பேரரசுக்கு வழங்கியது.
* ஜோசப் ஃபிரை என்ற ஆங்கிலேயர் முதல் கனசெவ்வக சாக்கலேட் கட்டியை வார்த்து உருவாக்கினார்.

## பிறப்புகள்
* பெப்ரவரி 11 - தொமஸ் அல்வா எடிசன், அமெரிக்கக் கண்டுபிடிப்பாளர் (இ. 1931)
* மார்ச் 3 - அலெக்சாண்டர் கிரகாம் பெல், அறிவியல் அறிஞர் (இ. 1922)
* அக்டோபர் 1 - அன்னி பெசண்ட், பெண் விடுதலைக்குப் போராடியவர் (இ. 1933)

## இறப்புகள்
* தியாகராஜ சுவாமிகள் (பி. 1767)

## 1847 நாட்காட்டி

## மேற்கோள்கள்

பகுப்பு:1847
நவநீதம் பிள்ளை

**நவநீதம் பிள்ளை** (*Navanethem Pillay*, பிறப்பு: செப்டம்பர் 23, 1941) தென்னாபிரிக்காவைச் சேர்ந்த நீதிபதி ஆவார். இவர் பன்னாட்டு குற்றவியல் நீதிமன்றத்தில் 2003 ம் ஆண்டு முதல் நீதிபதியாகப் பணியாற்றி வருகிறார். ஐநா மனித உரிமைகள் ஆணையாளராக தேர்ந்தெடுக்கப்பட்ட இவர் செப்டம்பர் 1, 2008 முதல் நான்கு ஆண்டு காலத்துக்கு இப்பதவியில் பணியாற்றுவார்.

## வாழ்க்கைக் குறிப்பு
1941 ஆம் ஆண்டு தென்னாபிரிக்காவில் டர்பன் நகரில் பிறந்த ஒரு இந்திய குடிவழித் தமிழரான நவநீதம் பிள்ளையின் தந்தை ஒரு பேருந்து ஓட்டுநர். ஜனவரி 1965 இல் இவர் காபி பிள்ளை என்னும் வழக்கறிஞரை மணந்தார்1982ம் ஆண்டில் அமெரிக்காவில் ஹார்வார்ட் பல்கலைக்கழகத்தில் சட்டத்துறையில் முதுகலை பட்டம் பெற்று 1988 இல் முனைவர் பட்டமும் பெற்றார்.

1967 ஆம் ஆண்டு தென்னாபிரிக்காவின் நட்டால் மாகாணத்தின் முதலாவது பெண் சட்டத்தரணியாக அவர் பணியாற்றத் தொடங்கினார். அவர், தென்னாபிரிக்க விடுதலைப் போராளிகளுக்கும், அவரது கணவர் உட்பட்ட தென்னாபிரிக்க விடுதலைச் செயற்பாட்டாளர்களுக்கும் ஒரு பாதுகாவலராக கடமையாற்றியவர்.

புவியிடம் அடிப்படையிலும் பால், அனுபவ நோக்கிலும் ஐ.நா. மனித உரிமைகள் அவையின் ஆணையாளர் பொறுப்புக்கு இரு குழுக்களால் தெரிவு செய்யப்பட்டுள்ளார்.

1973 இல் நெல்சன் மண்டேலா ரொபன் தீவு சிறையில் அடைக்கப்பட்டிருந்த போது அவரை வழக்கறிஞர்கள் சந்திப்பதற்கு வெற்றிகரமாக வாதாடி வெற்றி பெற்றார்.

1992 இல் பெண்கள் உரிமைக்காகப் போராடும் ”சமத்துவம் இப்போது” (Equality Now) என்ற அமைப்பைத் தோற்றுவித்தார். 1995 இல் தென்னாபிரிக்காவின் மேல் நீதிமன்றத்தில் நீதிபதியாக நியமிக்கப்பட்டார். இவ்வாறு நியமிக்கப்பட்ட முதலாவது இந்திய குடிவழித் தமிழ்ப் பெண்மணி இவரே.

## ஐக்கிய நாடுகள் மனித உரிமைகள் ஆணையாளர்
ஜூலை 24, 2008 இல், ஐநா பொதுச் செயலர் பான் கி மூனால் நவநீதம் பிள்ளை ஐநா மனித உரிமைகள் ஆணையாளராக பதவியில் இருந்து விலகும் லூயிஸ் ஆர்பர் இற்குப் பதிலாகப் பரிந்துரைக்கப்பட்டார். ஜூலை 28, 2008 இல் இடம்பெற்ற ஐநா பொது அவையின் சிறப்பு அமர்வில் இவரது நியமனம் ஒருமனதாக ஏற்றுக் கொள்ளப்பட்டது. செப்டம்பர் 1, 2008 இலிருந்து நான்கு ஆண்டு காலத்துக்கு இப்பதவியில் இருப்பார்.

## விருதுகள்
2003 இல் இவருக்கு பெண்கள் உரிமைக்கான முதலாவது குரூபர் பரிசு வழங்கப்பட்டது.

## மேற்கோள்கள்


## வெளி இணைப்புகள்

*ஐ.நா.மனித உரிமைகள் ஆணையாளராக தமிழ்ப் பெண்மணி
*''Apartheid Legacy Haunts ICC Appeals Judge'' (profile), Institute for War & Peace Reporting
*Speech by Navanethem Pillay to State of the World Forum (San Francisco), October 29, 1998 
*Official Profile at the International Criminal Court (ICC)
*"Tackle discrimination, prevent genocide" - UN Rights Chief
* இலங்கையில் லட்சக்கணக்கானவர்களை பாதுகாக்க ஐ. நா. பாதுகாப்பு சபை தவறிவிட்டது: நவநீதம் பிள்ளை

பகுப்பு:மனித உரிமைகள்
பகுப்பு:தமிழ்ப் பெண் மனித உரிமைச் செயற்பாட்டாளர்கள்
பகுப்பு:தென்னாப்பிரிக்கத் தமிழ்ப் பெண்கள்
பகுப்பு:1941 பிறப்புகள்
பகுப்பு:தமிழ்ப் பெண் வழக்கறிஞர்கள்
பகுப்பு:வாழும் மக்கள்
மற்போர்

[thumb|right|250px|[நடாம் விழா]]
right|100px
**மற்போர்** அல்லது **மல்யுத்தம்** என்பது இரண்டு ஆட்கள் ஆயுதங்கள் இல்லாமல் ஈடுபடும் ஒருவகைப் போர் அல்லது தற்காப்புக் கலை ஆகும். இது உலகின் பல்வேறு சமூகங்களுக்கு இடையேயும் உள்ள ஒரு கலை வடிவம். இந்திய மரபிலும், தமிழர் மரபிலும் மற்போர் சிறப்புற்று இருந்தது. தமிழில், 'மல்' என்பதற்கு வலிமை, மற்றொழில் எனப் பொருள் வழங்கப்படுகின்றன. இம் மற்போர் தமிழ் இலக்கியங்களில் 'மல்லாடல்' என வழங்கப்படுகின்றது." மற்போர் இன்று ஒரு விளையாட்டாக, அரங்கக் கலையாகப் பெரிதும் பயிலப்படுகிறது. இது ஒரு ஒலிம்பிக் விளையாட்டும் ஆகும்.

## தமிழர் மரபில் மற்போர்
மல்லாடல் பிற்காலத்தில் குஸ்தி என்ற சொல்லாலும் குறிக்கப்படுகிறது. மற்போராளிகளைப் பயில்வான் என்றும் குறிப்பர். மற்போர் விளையாட்டு இந்தியாவில் நெடுங்காலமாகப் பயிலப்பட்டு வருகிறது. பல்லவ மன்னன் முதலாம் நரசிம்ம பல்லவன்
மற்போரில் சிறந்தவனாக இருந்ததால் அவனுக்குச் சிறப்புப் பெயராக மாமல்லன் என்ற பெயர் ஏற்பட்டது. அவன் பெயராலே மாமல்லபுரம் என்ற ஊர் பெயர் ஏற்பட்டது.

### கோதா
மற்போர் களத்திற்கு கோதா என்பது பெயராகும். இந்த கோதாவை எவ்வாறு தயார்ப்படுத்தினார்கள் என்றால், செம்மண் கொண்டுவந்து கொட்டி அதில் ஒரு பருக்கைக்கல் கூட இல்லாமல் சுத்தமாக்கி மென்மையாக்கி, அதன் மீது நல்லெண்ணெய் அல்லது ஆமணக்கு எண்ணெய், தயிர், பால், போன்றவற்றை இயன்றவரை ஊற்றி அந்த மண்ணை ஒரு வட்டை கொண்டு நன்றாக அடித்து, கட்டியாக்கி, வெயிலில் உலரவிட்டு, ஒரு கிழமை கழித்து அது நல்ல கட்டாந்தரையான பின்னர் தரையை நன்றாக மறுபடியம் இடித்து, மண்ணை தூள்தூளாக்கி விடுவார்கள். பின்னர் அதில் மற்போர் புரிந்தால் மென்மையாக இருக்கும்.**

### தமிழ்த் திரைப்படங்களில் மற்போர்
காஞ்சித் தலைவன், பருத்திவீரன், மதராசபட்டினம் ஆகிய தமிழ்த் திரைப்படங்களில் சில மற்போர் காட்சிகள் இடம்பெற்றன.

## மேற்கோள்கள்



பகுப்பு:தமிழர் தற்காப்புக் கலைகள்